Մայր Աթոռ Սբ. Էջմիածնի գլխավոր ճարտարապետ Արա Վարդանյանը գտնում է, որ եկեղեցական ճարտարապետության զարգացման ընթացքի վրա ուղղակիորեն ազդեցություն են ունեցել պատմական իրադարձությունները: Մասնավորապես նաև այն փաստը, որ Հայաստանը 70 տարի եղել է Խորհրդային Միության կազմում, որտեղ մերժվում էր կրոնը. աստվածամերժության տարիներին պարսավելի էր եկեղեցի հաճախելը, պաշտամունքային նոր շինություններ չէին կառուցվում, եղածներն օգտագործվում էին իբրև պահեստներ կամ տնտեսական նշանակության այլ շինություններ: